ועדת החוקה, חוק ומשפט, כנסת 17, פרוטוקול מספר 330, 2007-11-05 11:00

רשמת פרלמנטרית: הצעת חוק למניעת אלימות במשפחה (תיקון מס' 10)

מנחם בן-ששון: אנחנו מדברים בהצעת חוק למניעת אלימות במשפחה.

מנחם בן-ששון: מדובר על דיווח לפקידי סעד.

איתמר גלבפיש: חוק למניעת אלימות במשפחה מעניק היום לכמה גורמים את הסמכות להגיש בקשות לבית המשפט.

איתמר גלבפיש: מי שיכול להגיש כיום בקשה זה בן המשפחה, היועץ המשפטי לממשלה ונציגו, תובע משטרתי או פקיד סעד שהתמנה על פי חוק הנוער (טיפול והשגחה).

איתמר גלבפיש: ההצעה באה לתקן מצב שבו אין סמכות לפקידים שנמצאים בקשר עם אוכלוסיית הקשישים.

מנחם בן-ששון: דווקא הם.

איתמר גלבפיש: הפקידים הנמצאים בקשר עם בני הנוער הם הפקידים לפי חוק הנוער (טיפול והשגחה).

איתמר גלבפיש: פקידי הסעד שנמצאים בקשר עם אוכלוסיית הקשישים הם פקידי הסעד שמונו על פי חוק ההגנה על חוסים.

איתמר גלבפיש: ההצעה קובעת שנסמיך את פקידי הסעד שמונו על פי חוק ההגנה על חוסים לבקש צו הגנה לפי חוק למניעת אלימות במשפחה.

איתמר גלבפיש: זה כדי ליצור פיקוח אפקטיבי יותר וטיפול אפקטיבי יותר של פקידי הסעד אל מול אוכלוסיית הקשישים.

איתמר גלבפיש: אין שינויים בין הדברים שהיו בהכנה לקריאה הראשונה לדברים שיש בנוסח עכשיו.

איתמר גלבפיש: הצעת חוק למניעת אליות במשפחה (תיקון מס' 10) (בקשה למתן צו הגנה), התשס"ח-2007 1.

איתמר גלבפיש: "בחוק למניעת אלימות במשפחה, התשנ"א-1991, בסעיף 3, אחרי "פקיד סעד שהתמנה על פי חוק הנוער (טיפול והשגחה), התש"ך-1960", יבוא "או על פי חוק ההגנה על חוסים, התשכ"ו-1966".

מנחם בן-ששון: מי בעד?

מנחם בן-ששון: ה צ ב ע ה בעד – 1 נגד – 0 הצעת החוק אושרה לקריאה שנייה ושלישית.